SELETUSKIRI

1. ETTEPANEKU TAUST

(1) Ühise kalanduspoliitika reguleerimisala hõlmab kalandus- ja vesiviljelustoodetele suunatud Euroopa Liidu autonoomseid kaubandusmeetmeid. Kuna ühine kalanduspoliitika on ümberkujundamisel, tuleks läbi vaadata ka kalandustoodete suhtes kohaldatavad autonoomsed kaubandusmeetmed, et suurendada lihtsustamist, paindlikkust, läbipaistvust ja ühtsust kooskõlas ühise kalanduspoliitika reformi eesmärkidega[1].

(2) Teatavate kalandustoodete ELi tarned sõltuvad suures osas impordist. Viimase 15 aasta jooksul on kalandustoodete tarbimise vallas suurenenud ELi sõltuvus impordist: ELi kalandustoodetega omavarustatuse määr on langenud 57 %-lt 38 %-le. Kalandus- ja vesiviljelustoodetele suunatud autonoomsete kaubandusmeetmete peamine eesmärk on võimaldada ELi kalatöötlemissektoril importida kolmandatest riikidest edasise töötlemise eesmärgil toorainet vähendatud tollimaksudega või tollimaksuvabalt.

(3) Käesoleva määrusega asendatakse, muudetakse ja liidetakse (vastavalt vajadusele) kolm kehtivat kalandustoodete suhtes kohaldatavat ühepoolsete kvootide ja ühepoolsete tariifide peatamise süsteemi, mis on alljärgnevalt loetletud.

(4) Nõukogu 26. oktoobri 2009. aasta määrus (EÜ) nr 1062/2009, millega avatakse teatavate kalatoodete autonoomsed ühenduse tariifikvoodid ja sätestatakse nende haldamine aastatel 2010–2012 ning tunnistatakse kehtetuks määrus (EÜ) nr 824/2007,[2] et tagada ELi tööstusele teatavate kalandustoodete sobivad tarnetingimused.

(5) Nõukogu 17. detsembri 1999. aasta määruse (EÜ) nr 104/2000 (kalandus- ja akvakultuuritooteturu ühise korralduse kohta)[3] artikkel 28 ja VI lisa, millega on kehtestatud teatavate kalandustoodete (seitse toodet) tollimaksude peatamise süsteem.

(6) Nõukogu 19. detsembri 2011. aasta määrus (EL) nr 1344/2011, millega peatatakse teatavatele põllumajandus-, kalandus- ja tööstustoodetele kehtestatud ühise tollitariifistiku ühepoolsete tollimaksude kohaldamine ning tunnistatakse kehtetuks määrus (EÜ) nr 1255/96,[4] mis hõlmab piiratud arvu kalandustoodete suhtes kohaldatavaid tollimaksude peatamisi (viis toodet).

(7) Kehtivad peatamised muudetakse ümber kvootideks, mis on ELi töötlejatele prognoositavuse tagamiseks piisavalt suure mahuga.

2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED

ELi töötlejad ning mitmed ELi liikmesriigid on taotlenud kalandustoodete suhtes kohaldatavate autonoomsete kaubandusmeetmete jätkamist ELi kalatöötlemissektori varustatuse tagamiseks.

ELi tootjate ja töötlejatega viidi 2011. aasta septembrist kuni 2012. aasta veebruarini läbi konsultatsioone kalanduse ja vesiviljeluse nõuandekomitee raames.

Konsulteerimine ELi liikmesriikidega leidis aset 2011. aasta oktoobrist 2012. aasta jaanuarini nõukogu määrusega (EÜ) nr 104/2000 ettenähtud komitee raames.

Kalandustoodete suhtes kohaldatavaid ühepoolseid kaubandusega seotud meetmeid hinnati hiljuti ühise turukorralduse mõjuhinnangu raames. Lisaks sellele on nõukogu määruses (EL) nr 1344/2011 sätestatud kalandustoodete suhtes kohaldatavate tariifide peatamistega seoses tulevase süsteemi puhul tegemist praeguse süsteemi ülevõtmisega. Viimase vaatab Euroopa Komisjon läbi iga kuue kuu järel, konsulteerides ELi liikmesriikidega tollitariifistiku majandusküsimuste töörühmas ning kalandustoodete osakaal selles on väike.

Igal juhul on kehtiva määruse suurimaks mõjuks tulude vähenemine ELi eelarves, mis omakorda tähendab tollimaksusoodustusi ja konkurentsivõimelist toorainet ELi kalandustoodete töötlejatele. Ühepoolsete tariifikvootide alusel imporditavate kalandustoodete osakaal on keskmiselt 4,5 % ELi kalandus- ja vesiviljelustoodete impordi koguväärtusest, samas kui kalandus- ja vesiviljelustoodete suhtes kohaldatavate tariifide peatamiste alusel toimuva impordi osakaal on ligikaudu 5,2 % ELi kalandustoodete impordi koguväärtusest. Kalandus- ja vesiviljelustoodete suhtes kohaldatavatest ühepoolsetest tariifikvootidest ja ühepoolsete tariifide peatamistest tingituna väheneb ELi eelarve tulu umbes 175 miljoni euro võrra aastas.

Ühepoolsed tariifikvoodid ja ühepoolsete tariifide peatamised on siiski avaldanud ka positiivset mõju ELi kalatöötlemissektori konkurentsivõimele. Samuti on need aidanud säilitada ja luua töökohti ning edendada tootmist teatavates konkreetsetes valdkondades ja mõnedes ELi liikmesriikides.

3. ETTEPANEKU ÕIGUSLIK KÜLG

Õiguslik alus

Euroopa Liidu toimimise lepingu artikkel 31.

Subsidiaarsuse põhimõte

Ühise tollitariifistiku maksumäärad kuuluvad liidu ainupädevusse. Seetõttu ei kohaldata nende sätete suhtes subsidiaarsuse põhimõtet.

Proportsionaalsuse põhimõte

Ettepanek vastab proportsionaalsuse põhimõttele järgmisel põhjusel.

Tolliliit on ühine kogu liidule, seetõttu tuleks seda rakendada nõukogu poolt vastuvõetud määrusega.

4. MÕJU EELARVELE

Vt allpool esitatud finantsselgitus.

2012/0174 (NLE)

Ettepanek:

NÕUKOGU MÄÄRUS

kaubandusega seotud meetmete kohta, et tagada liidu töötlejate varustamine teatavate kalandustoodetega aastatel 2013–2015, ning millega muudetakse määrusi (EÜ) nr 104/2000 ja (EL) nr 1344/2011 ning tunnistatakse kehtetuks määrus (EÜ) nr 1062/2009

EUROOPA LIIDU NÕUKOGU,

võttes arvesse Euroopa Liidu toimimise lepingut, eriti selle artiklit 31,

võttes arvesse komisjoni ettepanekut[5]

ning arvestades järgmist:

(1) Ühise kalanduspoliitika reguleerimisala hõlmab liidu kalandus- ja vesiviljelustoodetele suunatud autonoomseid kaubandusmeetmeid. Kuna ühine kalanduspoliitika on ümberkujundamisel, tuleks läbi vaadata ka autonoomsed kaubandusmeetmed, et suurendada lihtsustamist, läbipaistvust ja ühtsust kooskõlas reformi eesmärkidega.

(2) Teatavate kalandustoodete tarned liidus sõltuvad praegu kolmandatest riikidest pärinevast impordist. Viimase 15 aasta jooksul on kalandustoodete tarbimise vallas suurenenud liidu sõltuvus impordist: liidu kalandustoodetega omavarustatuse määr on langenud 57 %-lt 38 %-le. Selleks, et mitte ohustada kalandustoodete tootmist liidus, ning selleks, et tagada liidu töötleva tööstuse piisav varustatus, tuleks mitmete toodete tollimaksude kohaldamine peatada osaliselt või täielikult asjakohase mahuga tariifikvootide raames. Võrdsete võimaluste tagamiseks liidu tootjatele tuleks arvesse võtta ka üksikute kalandustoodete tundlikkust liidu turul.

(3) Nõukogu määrusega (EÜ) nr 1062/2009[6] avati teatavate kalandustoodete autonoomsed ühenduse tariifikvoodid ja sätestati nende haldamine aastatel 2010–2012. Selleks, et tagada ELi tööstusele sobivad tarnetingimused ajavahemikuks 2013–2015, tuleks kõnealune määrus tunnistada kehtetuks ning asendada uue määrusega.

(4) Nõukogu 17. detsembri 1999. aasta määruse (EÜ) nr 104/2000 (kalandus- ja akvakultuuritooteturu ühise korralduse kohta)[7] artikliga 28 ja VI lisaga kehtestati tollimaksude kohaldamise peatamine teatavate kalandustoodete suhtes. Kõnealuste peatamiste kohaldamine lõpeb hiljemalt siis, kui hakatakse kohaldama Euroopa Parlamendi ja nõukogu uut määrust kalandus- ja vesiviljelustoodete turu ühise korralduse kohta[8]. Selleks, et tagada teatavate kalandustoodete tarnete järjepidevus liidus, tuleks kehtestada mitmed autonoomsed tariifikvoodid, millega asendatakse kõnealused peatamised täielikult või osaliselt. Seetõttu tuleks määruse (EÜ) nr 104/2000 artikkel 28 ja VI lisa välja jätta. Uued autonoomsed tariifikvoodid peaksid prognoositavuse ja impordi järjepidevuse tagamiseks olema piisava mahuga.

(5) Nõukogu 19. detsembri 2011. aasta määrus (EL) nr 1344/2011, millega peatatakse teatavatele põllumajandus-, kalandus- ja tööstustoodetele kehtestatud ühise tollitariifistiku ühepoolsete tollimaksude kohaldamine ning tunnistatakse kehtetuks määrus (EÜ) nr 1255/96,[9] hõlmab piiratud arvu kalandustoodete suhtes kohaldatavaid tollimaksude peatamisi. Sidususe suurendamiseks ning kalandustoodete suhtes kohaldatavate liidu ühepoolsete soodustuste süsteemi ja menetluste lihtsustamiseks tuleks kehtestada mitmed autonoomsed tariifikvoodid, millega asendatakse kõnealused peatamised. Seetõttu tuleks välja jätta määruse (EÜ) nr 1344/2011 lisas esitatud kanded, milles käsitletakse kalandustooteid. Uued autonoomsed tariifikvoodid peaksid prognoositavuse ja impordi järjepidevuse tagamiseks olema piisava mahuga.

(6) Kõikidele liidu importijatele tuleks tagada võrdne ja pidev võimalus kasutada käesolevas määruses sätestatud tariifikvoote ning asjaomaste toodete importimisel liikmesriikidesse tuleks pidevalt kohaldada kvootide jaoks ette nähtud tollimaksumäärasid kuni tariifikvootide ammendamiseni.

(7) Liikmesriikidel tuleks lubada kasutada kvoodimahust vajalikke koguseid vastavalt tegelikule impordile, et tagada nimetatud tariifikvootide ühise haldamise tõhusus. Kuna selline haldusmeetod nõuab liikmesriikide ja komisjoni tihedat koostööd, peaks komisjonil olema võimalik jälgida, kui kiiresti kvoodid ammendatakse, ning ta peaks teatama sellest liikmesriikidele.

(8) Komisjoni 2. juuli 1993. aasta määrusega (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik,[10] on ette nähtud tariifikvootide haldamise süsteem vabasse ringlusse lubamise deklaratsioonide aktsepteerimise kuupäevade kronoloogilise järjekorra alusel. Käesoleva määrusega avatud tariifikvoote peaksid haldama komisjon ja liikmesriigid vastavalt kõnealusele süsteemile,

ON VASTU VÕTNUD KÄESOLEVA MÄÄRUSE:

Artikkel 1

1. Lisas loetletud toodete imporditollimaksude kohaldamine peatatakse tariifikvootide piires lisas osutatud ajavahemikuks samas näidatud määras ja koguses.

Artikkel 2

Artiklis 1 osutatud tariifikvoote hallatakse määruse (EMÜ) nr 2454/93 artiklite 308a, 308b ja artikli 308c lõike 1 kohaselt.

Artikkel 3

Komisjon ja liikmesriikide tolliasutused teevad tihedat koostööd, et tagada käesoleva määruse kohaldamise nõuetekohane haldamine ja kontroll.

Artikkel 4

1. Määrus (EÜ) nr 1062/2009 tunnistatakse kehtetuks.

2. Määrusest (EÜ) nr 104/2000 jäetakse välja artikkel 28 ja VI lisa.

3. Määruse (EL) nr 1344/2011 lisast jäetakse välja kanded, milles käsitletakse TARICi koodide 0302 89 90 30, 0302 90 00 95, 0303 90 90 91, 0305 20 00 11, 0305 20 00 30, 1604 11 00 20, 1604 32 00 10, 1605 10 00 11 ja 1605 10 00 19 alla kuuluvaid kalandustooteid.

Artikkel 5

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolevat määrust kohaldatakse alates 1. jaanuarist 2013 kuni 31. detsembrini 2015.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

Järjekorranumber || CN-kood || TARICi kood || Kauba kirjeldus || Aastane kvoot (tonnides) || Kvoodi tollimaksumäär || Kvoodi kehtivusaeg

09.2759 || ex 0302 51 10 ex 0302 51 90 ex 0302 59 10 ex 0303 63 10 ex 0303 63 30 ex 0303 63 90 ex 0303 69 10 || 20 10 10 10 10 10 10 || Tursk (Gadus morhua, Gadus ogac, Gadus macrocephalus) ja liiki Boreogadus saida kuuluvad kalad, v.a kalamaks, -mari ja -niisk, värske, jahutatud või külmutatud, töötlemiseks (1) (2) || 60 000 || 0 % || 1.1.2013–31.12.2015

09.2765 || ex 0305 62 00 ex 0305 69 10 || 20 25 29 10 || Tursk (Gadus morhua, Gadus ogac, Gadus macrocephalus) ja liiki Boreogadus saida kuuluvad kalad, kuiv- või märgsoolatud, kuid mitte kuivatatud ega suitsutatud, töötlemiseks (1) (2) || 2 600 || 0 % || 1.1.2013–31.12.2015

09.2776 || ex 0304 71 10 ex 0304 71 90 ex 0304 95 21 ex 0304 95 25 || 10 10 10 10 || Tursk (Gadus morhua, Gadus macrocephalus), külmutatud fileed ja külmutatud liha, töötlemiseks (1) (2) || 23 000 || 0 % || 1.1.2013–31.12.2015

09.2761 || ex 0304 79 50 ex 0304 79 90 ex 0304 99 99 || 10 11 17 85 || Uusmeremaa piitsmerluus (Macruronus spp.), külmutatud filee ja muu külmutatud liha, töötlemiseks (1) (2) || 20 000 || 0 % || 1.1.2013–31.12.2015

09.2794 || ex 0306 16 99 ex 0306 26 90 ex 1605 21 90 ex 1605 29 00 || 20 12 92 45 50 || Liiki Pandalus borealis kuuluvad garneelid ja krevetid, puhastatud või puhastamata, värsked, jahutatud või külmutatud, töötlemiseks; keedetud ja kooritud, töötlemiseks (1) (2) (4) || 33 300 || 0 % || 1.1.2013–31.12.2015

09.2800 || ex 16052190 ex16052900 || 55 60 || Liiki Pandalus jordani kuuluvad garneelid ja krevetid, keedetud ja kooritud, töötlemiseks (1) (2) (4) || 5 000 || 0 % || 1.1.2013–31.12.2015

09.2802 || ex 03061792 ex 03062799 || 10 10 || Liiki Penaeus Vannamei kuuluvad garneelid ja krevetid, puhastatud või puhastamata, värsked, jahutatud või külmutatud, töötlemiseks (1) (2) || 20 000 || 0 % || 1.1.2013–31.12.2015

09.2760 || ex 0303 66 11 ex 0303 66 12 ex 0303 66 13 ex 0303 66 19 ex 0303 89 70 || 10 10 10 11 91 10 || Merluus (Merluccius spp., v.a Merluccius merluccius, Urophycis spp.) ja lõunakongrio (Genypterus blacodes), külmutatud, töötlemiseks (1) (2 || 12 000 || 0 % || 1.1.2013–31.12.2015

09.2774 || ex 0304 74 19 ex 0304 95 50 || 10 20 || Vaikse ookeani merluus (Merluccius productus), külmutatud fileed ja muu liha, töötlemiseks (1) (2) || 12 000 || 0 % || 1.1.2013–31.12.2015

09.2770 || ex 0305 63 00 || 10 || Anšoovised (Engraulis anchoita), soolatud või soolvees, kuid mitte kuivatatud ega suitsutatud, töötlemiseks (1) (2) || 1 500 || 0 % || 1.1.2013–31.12.2015

09.2788 || ex 0302 41 00 ex 0303 51 00 ex 0304 59 50 ex 0304 86 00 ex 0304 99 23 || 10 10 10 10 10 || Heeringad (Clupea harengus, Clupea pallasii), tükikaalu või liblikfilee kaaluga üle 100 g või tükikaaluga üle 80 g, v.a kalamaks, -mari ja niisk, töötlemiseks (1) (2) || 15 000 || 0 % || 1.10.2013–31.12.2013 1.10.2014–31.12.2014 1.10.2015–31.12.2015

09.2792 || ex 1604 12 99 || 31 41 || Heeringad, vürtside ja/või äädikaga töödeldud, soolvees, töötlemiseks (1) (2) || 10 000 || 6 % || 1.1.2013–31.12.2015

09.2790 || ex 1604 14 16 || 20 30 40 95 || Tuuni ja vööttuuni nn seljafileed, töötlemiseks (1) (2) || 20 000 || 0 % || 1.1.2013–31.12.2015

09.2762 || ex 0306 11 90 ex 0306 21 90 || 10 10 || Jõevähid ja langustid (Palinurus spp., Panulirus spp., Jasus spp.), elusad, jahutatud, külmutatud, töötlemiseks (1) (2) (3) || 200 || 6 % || 1.1.2013–31.12.2015

09.2785 || ex 0307 49 59 ex 0307 99 11 || 10 10 || Kalmaaride (Ommastrephes spp. – välja arvatud Ommastrephes sagittatus –, Nototodarus spp., Sepioteuthis spp.) ja Illex spp. rümbad (5), külmutatud, naha ja uimedega, töötlemiseks (1) (2) || 45 000 || 0 % || 1.1.2013–31.12.2015

09.2786 || ex 0307 49 59 ex 0307 99 11 || 20 20 || Kalmaarid (Ommastrephes spp. – välja arvatud Ommastrephes sagittatus –, Nototodarus spp., Sepioteuthis spp.) ja Illex spp., külmutatud, tervikuna või kombitsad ja uimed, töötlemiseks (1) (2) || 2 000 || 0 % || 1.1.2013–31.12.2015

09.2777 || ex 0303 67 00 ex 0304 75 00 ex 0304 94 90 || 10 20 20 || Vaikse ookeani mintai (Theragra chalcogramma), külmutatud filee ja muu külmutatud liha, töötlemiseks (1) (2) || 260 000 || 0 % || 1.1.2013–31.12.2015

09.2772 || ex 0304 93 10 ex 0304 94 10 ex 0304 95 10 ex 0304 99 10 || 10 10 10 10 || Surimi, külmutatud, töötlemiseks (1) (2) || 40 000 || 0 % || 1.1.2013–31.12.2015

09.2746 || ex 0302 89 90 || 30 || Punakas riffahven (Lutjanus purpureus), värske, jahutatud, töötlemiseks (1) (2) || 1 500 || 0 % || 1.1.2013–31.12.2015

09.2748 || ex 0302 90 00 ex 0303 90 90 ex 0305 20 00 || 95 91 11 || Kalamari, värske, jahutatud või külmutatud, soolatud või soolvees || 10 000 || 0 % || 1.1.2013–31.12.2015

09.2750 || ex 1604 32 00 || 10 || Kalamari, pestud, puhastatud muudest elunditest ja lihtsalt soolatud või soolvees, töötlemiseks (1) || 5 000 || 0 % || 1.1.2013–31.12.2015

09.2764 || ex 1604 11 00 || 20 || Lõhe (Oncorhynchus spp.), töötlevale tööstusele pasteetide või võiete tootmiseks (1) || 1 200 || 0 % || 1.1.2013–31.12.2015

09.2784 || ex 1605 10 00 || 11 19 || Krabid liigist „King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” ja „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.), vees keedetud ja kooritud, külmutatud või külmutamata, kontaktpakendis netomassiga vähemalt 2 kg || 2 500 || 0 % || 1.1.2013–31.12.2015

(1) Kvoodi suhtes kohaldatakse määruse (EMÜ) nr 2454/93 artiklites 291–300 sätestatud tingimusi.

(2) Kvooti ei kohaldata toodete suhtes, mis on ette nähtud üksnes töötlemiseks ühe või mitme järgmise toimingu abil:

puhastamine, rookimine, saba või pea äralõikamine;

tükeldamine (välja arvatud kuubikuteks lõikamine, fileerimine, liblikfileede valmistamine, külmutatud plokkide tükeldamine või üksteise küljes kinni olevate fileeplokkide eraldamine);

proovide võtmine, sorteerimine;

märgistamine;

pakendamine;

jahutamine;

külmutamine;

sügavkülmutamine;

sulatamine;

eraldamine.

Kvooti ei kohaldata toodete suhtes, mille puhul on ette nähtud töötlemine või toimingud viisil, mis annab kvoodi kasutusõiguse, kui niisugune töötlemine (või toimingud) toimub (toimuvad) jaemüügi- või toitlustusetapil.

Kvooti kohaldatakse üksnes inimtoiduks ette nähtud toodete suhtes.

(3) CN-koodide 0306 11 90 (TARICi kood 10) ja 0306 21 90 (TARICi kood 10) alla kuuluvate toodete suhtes võib olenemata joonealusest märkusest (2) kohaldada kvooti, kui tehakse üks või mõlemad järgmistest toimingutest: külmutatud toote tükeldamine, külmutatud toote kuumtöötlemine, et eemaldada mittesöödav sisemus.

(4) CN-koodide 1605 21 90 (TARICi koodid 45 ja 55) ja 1605 29 00 (TARICi koodid 50 ja 60) alla kuuluvate toodete suhtes võib olenemata joonealusest märkusest (2) kohaldada kvooti, kui tehakse järgmine toiming: garneelide ja krevettide töötlemine gaasiga, nagu on määratletud Euroopa Parlamendi ja nõukogu 16. detsembri 2008. aasta määruse (EÜ) nr 1333/2008 (toidu lisaainete kohta)[11] I lisas.

(5) Peajalgse või kalmaari peata ja kombitsateta keha.

FINANTSSELGITUS ETTEPANEKUTE KOHTA, MILLE MÕJU EELARVELE PIIRDUB AINULT TULUDE POOLEGA

1. ETTEPANEKU NIMETUS

Ettepanek: nõukogu määrus kaubandusega seotud meetmete kohta, et tagada ELi töötlejate varustamine teatavate kalandustoodetega aastatel 2013–2015

2. EELARVEREAD:

Peatükk ja artikkel: 1. jaotis, 12. peatükk, artikkel 120.

Aastaks 2012 eelarvestatud summa: 19 171 200 000 eurot.

3. FINANTSMÕJU

¨ Ettepanekul puudub finantsmõju

x Ettepanekul puudub finantsmõju kuludele, kuid sellel on finantsmõju tuludele; mõju tuludele on järgmine:

miljonites eurodes (üks koht pärast koma)

Eelarverida || Tulud[12] || Aasta 2013 || Aasta 2014 || Aasta 2015

Artikkel 120 || Mõju omavahenditele || - 170 aastas || - 175,5 aastas || - 180,7 aastas

4. PETTUSEVASTASED MEETMED

Mõne käesoleva nõukogu määrusega hõlmatud toote lõppkasutust kontrollitakse kooskõlas määruse (EMÜ) nr 2454/93 (millega kehtestatakse ühenduse tolliseadustiku rakendussätted) artiklitega 291–300.

5. MUUD MÄRKUSED

Määruse peamine mõju on tulu vähenemine Euroopa Liidu jaoks. Värskeima (2010. aasta) täieliku statistika alusel vähenevad tulud 2013. aastal algava kolmeaastase perioodi esimese aasta jooksul käesolevast määrusest tingitult 170 miljoni euro võrra. 2014. ja 2015. aasta kohta esitatud hinnangu aluseks on tulu vähenemine 2013. aastal, sellele on lisatud 3 % inflatsioon.

Tulu vähenemine 2013., 2014. ja 2015. aastal on esitatud netosummana, st brutosummana pärast 25 % sissenõudmiskulude mahaarvamist.

Nimetatud summa on arvutatud enamsoodustusrežiimi tollimaksumäärade ning kvootide täieliku kasutamise alusel. Seepärast näitab kõnealune summa tulude vähenemise ülemmäära, kuna ühendus annab kolmandate riikide eri rühmadele suuremaid kaubandussoodustusi (GSP, GSP+, FTA) ning kvootide alla kuuluvate toodete puhul on kvootide kasutamine keskmiselt ligikaudu 75 %.

Seetõttu võib tulude tegelik vähenemine olla väiksem (hinnanguliselt 47 miljonit eurot), kuna enamsoodustusrežiimi tollimakse ei kohaldata täies ulatuses. Eeldatakse, et kalandustoodete ELi importimise puhul on keskmine tollimaks vähem kui 3 % ad valorem kalandustoodete keskmise enamsoodustusrežiimi tollimaksu 10,9 % suhtes.

|| || || || || || || ||

|| KALA IMPORDIKVOOTIDE ETTEPANEK 1.1.2013–31.12.2015 || || ||

|| TULU TEOREETILISE VÄHENEMISE HINNANG (2010. aasta impordiandmete alusel) || || ||

|| || ||

|| || || || || || || ||

|| Ettepanek 2013–2015 (t) || || || || || || ||

Toote kirjeldus || Enamsoodustusrežiimi tollimaksumäär (%) || Kvoodi tollimaksumäär (%) || EL 27 ELi-väline import 2010. aastal || Tulu ||

|| (või hinnanguline keskmine, kui kohaldatakse erinevaid tollimaksumäärasid) || || || || teoreetiline ||

|| || || || vähenemine ||

|| || Kogus || Väärtus || Ühikuväärtus || eurodes ||

|| || || || (tonnides) || ( 000 eurot ) || (eurot tonni kohta) || ||

|| || || || || || || ||

Tursk (Gadus morhua, Gadus ogac, Gadus macrocephalus) ja liiki Boreogadus saida kuuluvad kalad, v.a kalamaks, -mari ja -niisk, värske, jahutatud või külmutatud, töötlemiseks || 60 000 || 12 % || 0 % || 56 842 || 141 448 || 2 488 || 17 916 780 ||

Tursk (Gadus morhua, Gadus ogac, Gadus macrocephalus) ja liiki Boreogadus saida kuuluvad kalad, kuiv- või märgsoolatud, kuid mitte kuivatatud ega suitsutatud, töötlemiseks || 2 600 || 13 % || 0 % || 3 371 || 12 456 || 3 695 || 1 248 926 ||

Tursk (Gadus morhua, Gadus macrocephalus), külmutatud fileed ja külmutatud liha, töötlemiseks || 23 000 || 7,5 % || 0 % || 20 000 || 74 116 || 3 706 || 6 392 505 ||

Uusmeremaa piitsmerluus (Macruronus spp.), külmutatud filee ja muu külmutatud liha, töötlemiseks || 20 000 || 11,2 % || 0 % || 30 963 || 48 350 || 1 562 || 3 497 852 ||

Liiki Pandalus borealis ja Pandalus jordani kuuluvad garneelid ja krevetid, puhastatud või puhastamata, värsked, jahutatud või külmutatud, õhukindlas pakendis või mitte, või keedetud, töötlemiseks || 38 300 || 20 % || 0 % || 20 627 || 110 586 || 5 361 || 41 066 988 ||

Liiki Penaeus Vannamei kuuluvad garneelid ja krevetid, puhastatud või puhastamata, värsked, jahutatud või külmutatud, töötlemiseks; || 20 000 || 12 % || 0 % || 305 580 || 1 623 166 || 5 312 || 12 748 224 ||

Merluus (Merluccius spp., v.a Merluccius merluccius, Urophycis spp.) ja lõunakongrio (Genypterus blacodes), külmutatud, töötlemiseks || 12 000 || 15 % || 0 % || 9 837 || 21 408 || 2 176 || 3 917 292 ||

Merluus (Merluccius productus), külmutatud fileed ja muu liha, töötlemiseks || 12 000 || 6,1 % || 0 % || 10 986 || 18 651 || 1 698 || 1 242 721 ||

Anšoovised (Engraulis anchoita), soolatud või soolvees, kuid mitte kuivatatud ega suitsutatud, töötlemiseks || 1 500 || 10 % || 0 % || 2 137 || 3 920 || 1 834 || 275 152 ||

Heeringad (Clupea harengus, Clupea pallasii), tükikaalu või liblikfilee kaaluga üle 100 g või tükikaaluga üle 80 g, v.a kalamaks, -mari ja niisk, töötlemiseks || 15 000 || 15 % || 0 % || 14 770 || 8 955 || 606 || 1 364 167 ||

Heeringad, vürtside ja/või äädikaga töödeldud, soolvees, töötlemiseks || 10 000 || 20 % || 6 % || 16 452 || 20 181 || 1 227 || 1 717 323 ||

Tuuni ja vööttuuni nn seljafileed, töötlemiseks || 20 000 || 24 % || 0 % || 33 153 || 122 560 || 3 697 || 17 744 638 ||

Jõevähid ja langustid (Palinurus spp., Panulirus spp., Jasus spp.), elusad, jahutatud, külmutatud, töötlemiseks || 200 || 12,5 % || 6 % || 189 || 2 899 || 15 339 || 199 402 ||

Kalmaaride (Ommastrephes spp. – välja arvatud Ommastrephes sagittatus –, Nototodarus spp., Sepioteuthis spp.) ja Illex spp. rümbad, külmutatud, naha ja uimedega, töötlemiseks || 45 000 || 8 % || 0 % || 27 935 || 80 184 || 2 870 || 10 333 360 ||

Kalmaarid (Ommastrephes spp. – välja arvatud Ommastrephes sagittatus –, Nototodarus spp., Sepioteuthis spp.) ja Illex spp., külmutatud, tervikuna või kombitsad ja uimed, töötlemiseks || 2 000 || 8 % || 0 % || 1 589 || 2 061 || 1 297 || 207 527 ||

Vaikse ookeani mintai (Theragra chalcogramma), külmutatud filee ja muu külmutatud liha, töötlemiseks || 260 000 || 11,2 % || 0,0 % || 216 956 || 523 033 || 2 411 || 70 201 889 ||

Surimi, külmutatud, töötlemiseks || 40 000 || 14,2 % || 0 % || 37 724 || 77 191 || 2 046 || 11 622 439 ||

Punakas riffahven (Lutjanus purpureus), värske, jahutatud, töötlemiseks || 1 500 || 15 % || 0 % || 1 466 || 3 297 || 2 249 || 506 020 ||

Kalamari, värske, jahutatud või külmutatud, soolatud või soolvees || 10 000 || 10,5 % || 0 % || 9 076 || 43 795 || 4 825 || 5 066 632 ||

Kalamari, pestud, puhastatud muudest elunditest ja lihtsalt soolatud või soolvees, töötlemiseks || 5 000 || 20 % || 0 % || 3 049 || 55 335 || 18 149 || 18 148 573 ||

Lõhe (Oncorhynchus spp.), töötlevale tööstusele pasteetide või võiete tootmiseks || 1 200 || 5,5 % || 0 % || 876 || 4 092 || 4 671 || 308 301 ||

Krabid liigist „King” (Paralithodes camchaticus), „Hanasaki” (Paralithodes brevipes), „Kegani” (Erimacrus isenbecki), „Queen” ja „Snow” (Chionoecetes spp.), „Red” (Geryon quinquedens), „Rough stone” (Neolithodes asperrimus), Lithodes santolla, „Mud” (Scylla serrata), „Blue” (Portunus spp.), vees keedetud ja kooritud, külmutatud või külmutamata, kontaktpakendis netomassiga vähemalt 2 kg || 2 500 || 8 % || 0 % || 1 979 || 14 716 || 7 436 || 1 487 216 ||

KOKKU || ei kohaldata || ei kohaldata || ei kohaldata || ei kohaldata || ei kohaldata || ei kohaldata || 227 213 927 ||

[1] Lisateabe saamiseks ühise kalanduspoliitika reformi, muu hulgas komisjoni ettepanekute, mõjuhinnangute kohta, vt: http://ec.europa.eu/fisheries/reform/index_en.htm.

[2] ELT L 291, 7.11.2009, lk 8.

[3] EÜT L 17, 21.1.2000, lk 22.

[4] ELT L 349, 31.12.2011, lk 1.

[5] ELT …

[6] ELT L 291, 7.11.2009, lk 8.

[7] EÜT L 17, 21.1.2000, lk 22.

[8] KOM(2011) 416 (lõplik).

[9] ELT L 349, 31.12.2011, lk 1.

[10] EÜT L 253, 11.10.1993, lk 1.

[11] ELT L 354, 31.12.2008, lk 16.

[12] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist.